《送陈兰陔作令衡阳时方有弄璋之喜 其二》
明代·王彦泓

携将兰玉向南天，南岳夫人与驻年。贺版乍逢汤饼会，沉金兼犒洗儿钱。

承家治谱须留读，训士精心与细传。宦兴正浓婚嫁始，愁君阿日谢尘缘。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。